Неабходна падкрэсліць, што ўзброены высілак польскага народа і ягоны ўнёсак у перамогу над Трэцім Райхам з’яўляецца вельмі істотным. З навуковых даследаванняў вынікае, што польскія вайсковыя фармаванні былі чацвёртай па колькасці мілітарнай сілай антыгітлераўскай кааліцыі. Напрыканцы ваенных дзеянняў у Еўропе ў шэрагах польскіх узброеных фармаванняў на Захадзе ваявала каля 200 тыс. чалавек, а на Усходзе — яшчэ каля 400 тыс. чалавек.